[{"text_idx": "#000001", "text": "On u\u0308sna ta\u0308helepanuva\u0308a\u0308rne, et Eesti kunstiskeene u\u0308ks olulisemaid hu\u0308perrealiste Maarit Murka, kes kasutab oma teoste loomisel alusmaterjalina fotosid, suhtub pildistamisse teatud ebaluse ja isegi kartusega. \u201cLapsena pugesin voodi alla peitu, kui kaamera va\u0308lja vo\u0303eti ning praegu ei tee ma ise praktiliselt u\u0308htegi fotot.\u201d Ometi pole tal tehniliselt perfektsete ja digito\u0308o\u0308tluses steriilsuse saavutanud pildimaterjaliga, suurt midagi peale hakata. Murka on saanud selgeks, et tema enda robustsed, iluvabad ja justkui ebakvaliteedi rastrist la\u0308bi ka\u0308inud fotod on parim alusmaterjal tema foto- ja hu\u0308perrealistlikuks loominguks. Hirm tuleb u\u0308letada."}, {"text_idx": "#000002", "text": "Mis kunst see siis on, mis eeldab maalimiseks foto olemasolu? Itaalia semiootik ja filosoof Umberto Eco u\u0308tleb, et ra\u0308a\u0308kides asjadest, mida tahetakse to\u0303eks tunnistada, peavad need asjad paistma to\u0303epa\u0308rased. \u201cTa\u0308iuslik vo\u0303ltsing\u201d vo\u0303tab \u201cta\u0308ieliku to\u0303epa\u0308ra\u201d kuju. Just sa\u0308a\u0308rane mo\u0303tlemine vo\u0303is olla popkunstist 1960ndail va\u0308lja kasvanud esimeste fotorealistide tegevuse aluseks, kes kaldusid maalimisel matkima fotograafilisi kujutisi, ja\u0308ttes u\u0308htlase illustreeriva kujutamisstiili sa\u0308ilitamiseks teatud detaile a\u0308ra vo\u0303i u\u0308ldistasid neid. Samuti ja\u0308tsid nad sageli va\u0308lja inimlikud tunded, poliitilise va\u0308a\u0308rtuse ja lugu jutustavad elemendid. Kuna see arenes popkunstist, oli maalide fotorealistlik stiil ainulaadselt range, ta\u0308pne ja teravalt mehaaniline, ro\u0303huga u\u0308ksluistel ja igapa\u0308evastel kujunditel. 21. sajandi alguse hu\u0308perrealism rajati fotorealismi esteetilistele po\u0303himo\u0303tetele, on selle edasiarendus."}, {"text_idx": "#000003", "text": "Luues detailsema ja lo\u0303plikuma to\u0303lgenduse, kus kujutis on tihti jutustav ja emotsioone a\u0308ratav, kuulub Murka ta\u0308na just hu\u0308perrealistide hulka."}, {"text_idx": "#000004", "text": "Kui foto- ja hu\u0308perrealismi po\u0303hiolemus on urbanistlikud motiivid ja u\u0308lim fotota\u0308psus, mis omakorda vo\u0303imendatakse to\u0303epoolest hu\u0308perreaalsuseni, siis mis on pannud Sind fotokaamera ko\u0303rval siiski ka pintslit haarama? Kumb on Sinu jaoks reaalsem \u2013 foto vo\u0303i hu\u0308perrealistlik maal?"}, {"text_idx": "#000006", "text": "Illusions projekti loomisel mo\u0303lgutasin mo\u0303tteid so\u0303na artificial u\u0308le. Mulle meeldivad so\u0303nama\u0308ngud ja erinevad to\u0303lgendused. Ja arutlesin selle u\u0308le, et kummaline, kuidas so\u0303nad \u201ckunst\u201d ja \u201ckunstlik\u201d on keeleliselt nii sarnased ja \u201ckunstlik\u201d sisaldab ka so\u0303na \u201ckunst\u201d. Ja jo\u0303udsin sedasi arutades artifical tanning\u2019uni. Kunstlik pa\u0308evitus, kunsthambad ja mis sinna vahele ja\u0308a\u0308b. Tahtsin seda kohe ise a\u0308ra proovida, kuna tehnika oli mul stuudios olemas. Minnes vajalikku vedelikku ostma, kuulasin a\u0308ra o\u0303petused, kuidas mida teha ja sinna lisati na\u0308ide, et neiud vahel o\u0308o\u0308klubisse minnes enne va\u0308rvivad end u\u0308le, aga alati ko\u0303ike ei jaksa vo\u0303i ei viitsi \u2013 kaetakse vaid need kehaosad, mis va\u0308lja paistavad."}, {"text_idx": "#000007", "text": "Minu rikutud mo\u0303ttemaailm ei andnud asu ja hakkasin fantaseerima, kuidas keegi peol kellegagi kohtub ja koju koos minnakse ja milline pilt siis avaneb, kui riided seljast heidet. Sellest mo\u0303ttest areneski edasi Illusionsi sari."}, {"text_idx": "#000008", "text": "Aga siit tekkis ku\u0308simus, et miks neid teoseid mitte maalida. Mulle tundus, et sel juhul la\u0308heb info kaduma ja isegi va\u0308ga fotorealistlik stiil on pigem segav faktor ja ei lase asjadel paista nii nagu plaanitud. Maalingu olid saanud seekord pildistatavad kehad.\u201c"}, {"text_idx": "#000009", "text": "Sina kui oma maalide modell. Miks? Oled o\u0308elnud, et otsid oma loomingu kaudu iseennast \u2013 millisena oled seda \u201ciseennast\u201d avastanud?"}, {"text_idx": "#000010", "text": "Olen mingil perioodil olnud oma maalidel modelliks, sest see tundus mulle tol hetkel ko\u0303ige ausam la\u0308henemine. Kui ma jutustasin mingit lugu, siis teemat ja visuaali ei saanud lahutada, ehk siis see, mida pildil na\u0308ha, peegeldas seda, millest ra\u0308a\u0308gitakse. Selliselt tundus mulle antud hetkel ko\u0303ige ausam olla ka\u0308sitletud loo vo\u0303i mo\u0303tte vo\u0303i seisukoha visuaaliks ise, sest see oli minu lugu ja mo\u0303te. Alati ei pea niimoodi olema, so\u0303ltub kontseptsioonist. Mulle tundus, et siin on olemas ka kolmas komponent, mida ei saa eelnevast lahutada. Isegi kui ma oleks ideed sidunud muu visuaaliga, ei oleks saanud seda eirata, kes on ko\u0303ige loodu autor, ja siis jo\u0303uaks ring ikkagi tagasi minu juurde. Antud mo\u0303te oli va\u0308ga aktuaalne mo\u0303ned aastad tagasi.Ko\u0303ige suurem avastus oli vast kooli ajal EKAs, kus ma avastasin fotorealismi ja selle sobivuse oma iseloomuga. Mo\u0303nes mo\u0303ttes vo\u0303ib see olla u\u0308llatav ja tunduda skisofreeniline, sest u\u0308ldiselt pole ma suur nikerdaja tu\u0308u\u0308p. Mulle meeldib mo\u0303elda suurtes mahtudes ja tegutseda kiiresti, aga fotorealism vajab meditatiivset olekut. Seda tehes tuleb tundide kaupa istuda vaikselt u\u0308hes poosis, vahel ka hinge kinni hoida va\u0308ga ta\u0308pse ja va\u0308ikse asja tegemisel. Aga see sobib mulle, kasvatab mu iseloomu. See on hea trenn. Iga na\u0308itusega avastan, et inimesel on piiramatud tagavarad ja energia. Olen avastanud, et mulle meeldib ta\u0308psus ja kord. Olen iseloomult rahutu ja sestap ka selline kuntsnik, kes tahab pidevalt katsetada midagi uut. Mulle tundub publiku petmisena, kui ma siiani maaliksin vaid nii, nagu ma aastatega ka\u0308tte o\u0303ppisin. Kuigi tehniliselt hakkas asi libedamalt minema, tundus mulle vanasse kinnija\u0308a\u0308mine endale igav ja publiku lollitamine. Proovin iga kord, kui na\u0308itust teen, teha midagi uut, mida ma veel eriti ha\u0308sti ei oska ja millega vo\u0303in vabalt rappa minna, siis pu\u0308sib pinge u\u0308leval. Olen avastanud, et ennast kloonida ma ei tahaks, sest teise sellise tu\u0308u\u0308biga nagu mina, ma hakkama ei saaks, olen liiga no\u0303udlik ja rahutu."}, {"text_idx": "#000014", "text": "Artikkel on avaldatud Maarit Murka loal"}, {"text_idx": "#000015", "text": "Mauri Gross: Kunst on ku\u0308ll to\u0303sine asi, aga eks vo\u0303ib ma\u0308ngida ka ja ma\u0308ngul ei ole piire!"}, {"text_idx": "#000017", "text": "AkzoNobeli kunstipreemia pa\u0308lvis Ludmilla Siim"}]